ORDE do 18 de decembro de 2008 pola que se aproba o deslindamento do monte veciñal en man común de Puntal e Mesachá, no concello de Soutomaior (Pontevedra), pertencente á Comunidade de Montes da Xesteira.
CONSELLERÍA DO MEDIO RURAL — III. OUTRAS DISPOSICIÓNS — 13/01/2009

Examinado o expediente de deslindamento do monte veciñal en man común de Puntal e Mesachá, no concello de Soutomaior (Pontevedra), pertencente á Comunidade de Montes da Xesteira, e tendo en conta os seguintes.
Antecedentes de feito:
Primeiro.-Os montes da Comunidade de Montes Veciñais en Man Común da Xesteira, parroquia de Arcade, concello de Soutomaior, foron clasificados a favor da dita comunidade por acordo do Xurado Provincial de Montes Veciñais en Man Común de Pontevedra do 26 de maio de 1982. A resolución de clasificación describe conxuntamente os montes Puntal e Mesachá e a súa cabida da seguinte forma:
Nome do monte: Puntal e Mesachá.
Cabida: 20 ha.
Estremas: predios particulares nas súas catro estremas.
Segundo.-A comunidade de montes propietaria destes montes solicitou o deslindamento o 10 de xaneiro de 2002. Declarouse o estado de deslindamento dos montes Puntal e Mesachá por anuncio publicado no BOP de Pontevedra do 20 de febreiro de 2003.
A Dirección Xeral de Montes e Industrias Forestais aprobou a realización do deslindamento o 10 de febreiro de 2005. O 11 de outubro de 2005, anúnciase mediante edicto publicado no DOG o comezo do deslindamento, noméase a Guillermo Vega Alonso enxeñeiro operador e fíxase como data de comezo do apeo o día 16 de xaneiro de 2006. Iníciase o prazo legal de presentación de documentación. O 14 de outubro de 2006 notificouse persoalmente aos propietarios coñecidos o comezo do deslindamento, así como ao concello e á comunidade propietaria. Enviouse tamén ao concello edicto para a súa publicación no taboleiro de anuncios. Durante o prazo de presentación de documentos recibíronse 58 escritos, que se remitiron ao Gabinete Xurídico Territorial de Presidencia.
O día 16 de xaneiro de 2006 o enxeñeiro operador elaborou acta e suspendeu o apeo ao non recibir o informe preceptivo do Gabinete Xurídico Territorial de Presidencia referente á clasificación dos documentos presentados. O día 10 de febreiro de 2006 recibiuse o informe preceptivo do Gabinete Xurídico Territorial de Presidencia. O día 3 de maio de 2006 noméase enxeñeiro operador a Teodoro Arribas Serrano en substitución de Guillermo Vega Alonso.
Con data do 9 de xuño de 2006 o enxeñeiro operador emitiu informe sobre recoñecemento e clasificación de predios ou dereitos conforme o artigo 102 do Regulamento de montes. O xefe do Servizo de Montes e Industrias Forestais de Pontevedra aproba a devandita clasificación o 13 de xuño de 2006. Solicitouse ao Rexistro da Propiedade de Redondela a anotación de deslindamento e a práctica de anotación preventiva de deslindamento sobre os predios afectados.
Anunciouse o reinicio do deslindamento mediante edicto publicado no DOG do 15 de maio de 2006.
O enxeñeiro operador no seu informe de clasificación de predios e dereitos do 9 de xuño de 2006 fai a seguinte clasificación:
Letra A) Predios ou dereitos amparados en títulos presentados e cuxos titulares realizaron a súa adquisición con todos os requisitos establecidos no artigo 34 da Lei hipotecaria, os presentados por Antonio Ferreiro González, Valentina Cayetano Cayetano.
Letra B) Predios ou dereitos cuxos títulos foron presentados e que, aínda que a adquisición non se realizase cos requisitos previstos no citado artigo 34, considera que, en principio, non pertencen ao monte, as presentadas por Ángela Martínez Valladares, Josefa Dacuña Barreiro, Antonio Martínez Falcón, Juan Ángel Rodríguez Sobral, Asunción Lorenzo Pérez, Lidia Martínez Pereira, Celestino Dacuña Barreiro, Lino Pereira Acebedo, Dolores Carballo Oroza, Manuel Castellano Álvarez, Elisa Lema Míguez, Josefa Franco Martínez, Emilio Alejandro Fernández Lalín, Ramona Vidal Martínez, Enrique Rodríguez Sobral, Sonia Mª Rodino Fernández, Esteban Aguión Peteiro, Carmen Parada Garrido.
Letra C) Predios cuxos títulos foron presentados e respecto dos que si existen indicios suficientes de que poderían pertencer total ou parcialmente ao monte. As presentadas por Evaristo Gómez Martínez e outra, Consuelo Sobral Barreiro, Carmen Omil Sobral, Francisco Porto Sobrino, Isabel Parada Castellano, Victoria Parada Castellano, Isabel Torres Juncal, Belén Sotelino Sotelino, Isaura Acebedo Hermo, Camila Costas Piñeiro, José Antonio Pereira Acebedo, Evaristo Sotelino Sotelino e outra, José Fernández Pérez, Jesús Orge Álvarez, Josefa Generosa Álvarez Costas, Joaquina Martínez Sobral, Juan Carlos Aguión Fernández, José Ángel Miñán Rodiño e outra, Juan Conde Comesaña, José Antonio Rodiño Barreiro, Juan Fernando Ribeiro Núñez, José Orge Bouzón, Lino Pereira Costas, Mª del Mar Orge Lorenzo, Manuel Martínez Lusquiños e outro, Moisés Pérez Orge, Manuel Martínez Míguez, Enriqueta Míguez Lage, Manuel Seoane Lorenzo, Joaquina Martínez Míguez, María Aguión Peteiro, José Antonio Dacuña
Rodríguez, María Omil Sobral, José Antonio Pereira Saborido, Nieves Martín Rodiño, Nieves Rodino, Raquel Celerina Lafuente Tauriño, Ricardo Míguez Fuentes.
Grupo D) Predios cuxos títulos non foron presentados no prazo legal e sobre os que se ofrecen indicios de que podería pertencer ao monte, os presentados por Carmen Acebedo Hermo, Jesús Orge Míguez, Manuela Pérez Alcalde, Dolores Reguera Vidal, Jesús Fuentes Pérez, Julio Rodiño Táboas, José Vidal Martínez, Antonio Couto González, Mª del Carmen Barreiro Vidal, José Luis Mos Fernández, José Manuel Martínez Míguez, Emilio Vidal Álvarez, Eudosia Orge Míguez, Mª Agustina Martínez Vidal.
Fixouse como data de comezo o 15 de xuño de 2006. Notificouse debidamente tanto aos propietarios coñecidos coma á comunidade e ao concello o comezo do apeo.
Terceiro.-O apeo iniciouse o 15 de xuño e rematou o 10 de novembro de 2006. O enxeñeiro operador emitiu o seu informe o 13 de decembro de 2006. O 12 de marzo de 2007 publícase no DOG edicto polo que se abre período de vista do expediente.
O 13 de marzo de 2007 notifícase á comunidade propietaria, aos estremeiros coñecidos e ao Concello de Soutomaior o comezo do período de vista.
Cuarto.-Durante o período de vista presentáronse 16 reclamacións que foron enviadas ao Gabinete Xurídico Territorial para o seu informe, de acordo co artigo 122 do Regulamento de montes.
O 26 de xuño de 2007 o letrado de Presidencia emitiu o seu informe. Dase traslado do informe xunto coa documentación presentada á comunidade propietaria do monte, para que de conformidade co artigo 124 do Regulamento de montes manifeste se accede ou non as pretensións deducidas. O 2 de agosto de 2007 recibiuse o informe da comunidade de montes. Vistos os informes do Gabinete Xurídico Territorial e da Comunidade de Montes Veciñais en man común da Xesteira:
Acéptase a reclamación presentada por Josefa Generosa Álvarez Costa por existir un acordo coa comunidade de montes.
Denéganse todas as demais reclamacións presentadas por non teren ningún apoio documental, por canto manteñen simples manifestacións que non están baseadas en documentación ningunha, xa que se refiren a posibles apropiacións do monte, sen título lexítimo, non existindo, segundo consta no informe do enxeñeiro operador e nas actas do apeo, sinais de aproveitamento diferenciado con respecto ao resto do monte.
Cabe sinalar, ademais do anteriormente exposto, que no caso de Isaura Acebedo Hermo se incoou un expediente sancionador MP-2002/96 por ocupación que se resolveu cunha multa, indemnización e a demolición do construído. Esta resolución deu lugar ao procedemento ordinario 165/05 en cuxa sentenza se obriga ao pagamento da multa e á demolición do construído.
Enrique Rodríguez Sobral pretende un enclave que non corresponde coa documentación presentada.
Evaristo Gómez Martínez non delimitou sobre o terreo as súas pretensións.
Jesús Fuentes Pérez, en representación de Arado. A superficie agora reclamada non corresponde coa documentación que presentou no seu día.
Polo que se refire ás reclamacións de Juan Otero Barreiro, en representación da comunidade de montes, non se poden admitir por non quedar probado o aproveitamento veciñal.
En consecuencia, despois de practicado o apeo sobre o terreo e vistas as reclamacións presentadas, o informe do Gabinete Xurídico Territorial e o informe da Comunidade de Montes, os predios que estarían parcialmente incluídos dentro do perímetro dos montes Puntal e Mesachá serían os seguintes:
Predio cuxa documentación presentou Evaristo Gómez Martínez, José Fernández Pérez, Francisco Porto Sobrino, Josefa Generosa Álvarez Costas, Belén Sotelino Sotelino e Lino Pereira Acebedo en representación da súa Josefa Costas Piñeiro.
Os predios que quedarían totalmente incluídas no monte serían os seguintes:
Os presentados por Isaura Acebedo Hermo, Ricardo Míguez Fuentes, José Antonio Pereira Acebedo, María Aguión Peteiro, Juan Fernando Ribeiro Núñez, Enrique Rodríguez Sobral e Manuela Pérez Alcalde.
Fundamentos de dereito:
Primeiro.-De acordo co disposto nos reais decretos 167/1981, do 9 de xaneiro; 1706/1982, do 24 de xullo e 1535/1984, do 20 de xuño, sobre transferencias de funcións e servizos do Estado á comunidade Autónoma de Galicia en materia de conservación da natureza, no Decreto 211/2005, do 3 de agosto, polo que se establece a estrutura orgánica da Xunta de Galicia, no Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, e no Decreto 562/2005, do 1 de decembro, polo que se establece a estrutura orgánica da Consellería do Medio Rural e do Fondo Galego de Garantía Agraria, o conselleiro do Medio Rural é competente para ditar esta orde.
Segundo.-O Servizo de Montes e Industrias Forestais de Pontevedra é competente para levar adiante o devandito deslindamento, cumpridas todas as prescricións legais canto á publicidade, notificación e demais requisitos exixidos nos artigos 82 ao 125 do Regulamento de montes, aprobado polo Decreto 485/1962, do 22 de febreiro.
Terceiro.-As resolucións do Xurado Provincial de Montes Veciñais en Man Común atribúen á propiedade destes ás comunidades veciñais, mentres non exista sentenza firme en contra, ditada pola xurisdición ordinaria, segundo determina o artigo 30 do Decreto 260/1992, polo que se aproba o regulamento para a execución da Lei 13/1989, do 10 de outubro, de montes veciñais en man común.
Tendo en conta os preceptos legais citados e demais de xeral aplicación e o informe-proposta do xefe do Servizo de Montes e Industrias Forestais de Pontevedra, esta consellería, por proposta da Dirección Xeral de Montes e Industrias Forestais,.
DISPÓN:
Primeiro.-Aprobar o deslindamento dos montes veciñais en man común de Puntal e Mesachá, pertencentes á Comunidade de Montes Veciñais en Man Común da Xesteira, parroquia de Arcade, concello de Soutomaior, de acordo coas actas, rexistro topográfico e planos que figuran no expediente, quedando os montes coas descricións seguintes:
Provincia: Pontevedra.
Nome: monte Puntal.
Concello: Soutomaior.
Pertenza: Comunidade de Montes Veciñais en Man Común da Xesteira.
Estremas:
-Norte: propietarios particulares.
-Sur: concello de Redondela e propietarios particulares.
-Leste: propietarios particulares.
-Oeste: dominio público ferroviario e propietarios particulares.
Descrición de estremas:
Perímetro exterior:
A estema norte comeza no piquete 49 do apeo e avanza con orientación sur ata o 99 en liña quebrada. Estremeiro neste tramo Juan Omil Pazos, Valentina Cayetano Cayetano, Isabel Parada Castellanos, Jesús Orge Álvarez, Pilar Orge Bouzon, Lorenzo Orge Bouzón, Luís Obelleiro Cota, José Antonio Dacuña Rodríguez, Emilio Vidal Álvarez, Juan Carlos Martínez Vidal, Lino Pereira Costas, Laureano Fontan Portela, Evaristo Gómez Martínez, María del Carmen Martínez Conde, Joaquina Martínez Sobral, Pedro Barreiro Lorenzo, Camila Costas Piñeiro, Josefa Costas Piñeiro, Belén Sotelino Sotelino e outros.
Do piquete 99 ao 113 toma dirección leste tamén en liña quebrada. Estremeiros neste tramo: Belén Sotelino Sotelino, María Puentes Pazos, Isabel Torres Juncal, Enriqueta Míguez Lage, Josefa Franco Martínez, Agustín Rivera, Juan Carlos Aguión Fernández, Josefa Generosa Álvarez Costas, Víctor Rodríguez Rodríguez, e outros.
Do piquete 113 progresa en dirección norte ata o 120 e logo ata o 4 con orientación leste. Estremeiros neste tramo: camiño asfaltado.
A estrema leste comeza no piquete 4 avanzando con orientación sur en liña quebrada ata o 31. Estremeiros Julio Rodiño Taboas, Sonia Rodiño Taboas, Josefa Dacuña Barreiro, Francisco Vilasantar Acebedo, Mª del Carmen Acebedo Hermo, Antonio Couto González, Guadalupe Vázquez Rivas, Luis Vázquez, Juan Lemos Aljan, Inés Martínez Pazo e outros.
A estema sur está delimitado entre os piquetes 31 e 35 progresando en dirección oeste. Estremeiros: dominio público ferroviario, José Vidal Franco e Francisco Porto Sobrino.
A estrema oeste discorrería entre os piquetes 35 e 49 con orientación norte. Estremeiros: dominio público ferroviario, José Vidal Franco e Francisco Porto Sobrino.
Enclaves:
Enclave A. Predio cerrado situado na parte noroeste do monte Puntal, pertencente a: herdeiros de Hermida Lorenzo Rodríguez e Manuel Castellano Álvarez. Definida polos piquetes A1 ata o A12 como se describiu no apeo e como figura no plano do expediente de deslindamento.
Enclave B. Predio cerrado en parte situado na parte sur do monte Puntal, pertencente a Jesús Fuentes Pérez, herdeiros de Palmira, Carlos Míguez Seoane, Margarita Verde Vidal, Juan Fuentes Pérez e outros.
Definido polos piquetes: B1 ata o B16 como se describiu no apeo e como figura no plano do expediente de deslindamento.
Cabidas:
Cabida total do monte Puntal: 20,72 hectáreas.
Cabida dos enclaves:
Enclave A: 0,96 hectáreas.
Enclave B: 0,53 hectáreas.
Cabida do monte Puntal pertencente á Comunidade Veciñal da Xesteira: 19,23 hectáreas.
Provincia: Pontevedra.
Nome: monte Mesachá.
Concello: Soutomaior.
Pertenza: Comunidade de Montes Veciñais en Man Común da Xesteira.
Estremas:
-Norte, leste e oeste: propietarios particulares.
-Sur: concello de Redondela e propietarios particulares.
Descrición de estremas.
Perímetro exterior:
A estrema norte vai desde o piquete 108 ao 8 progresando en dirección leste en liña quebrada. Estremeiros: María Concepción Nogueira Borges, Evaristo Gómez Martínez, Rosa Míguez Bouga, Casilda Soto Vilar, Elisa M. C. Senra Míguez, e outros.
A estrema leste discorre entre os piquetes 8 e 66 en liña quebrada con orientación sueste. Estremeiros neste tramo: José Manuel Dacuña Pereira, Lidia Martínez Pereira, Adelaida Orge Míguez, Luís Lorenzo, Angelina Martínez Valladares, José Manuel Martínez Míguez, María Eulalia Lorenzo Lorenzo, Cristina Mayán Castellano, Francisco Alján, José Martínez Pérez, Basilio Vidal Franco, José Fernández Pérez, Manuel Orge Franco, herdeiros de Valentino Orge Franco, Antonio Martínez Falcón, Juan Conde Comesaña, Ramona Vidal Martínez, herdeiros de Manuel Martínez Blanco, Luis Martínez Martínez, Manuel Martínez Lorenzo, Francisco Míguez, Manuel Bouzón Fernández e outros.
A estrema sur quedaría delimitada polos seguintes piquetes do 66 ao 84. Estremeiros: concello de Redondela e particulares.
A estrema oeste avanza desde o piquete 84 ao 108 con orientación norte.
Estremeiros: Fernando Vázquez, Manuela Pérez Alcalde, herdeiros de Laura Fuentes Rodiño, Mª Milar Míguez Fuentes, Fernando Vázquez Rivas, Moisés Pérez Orge, Evaristo Sotelino Sotelino, José Fernández Pazo e outros.
Enclaves: ningún.
Cabidas:
Cabida total do monte Mesachá pertencente á Comunidade de Montes Veciñais en Man Común da Xesteira: 8,11 hectáreas.
Servidumes.-Tanto o monte Puntal como o Mesachá están atravesados por camiños e pistas de servizo, así como tendidos eléctricos e de telefonía.
Dentro do perímetro deslindado de ambos os montes encóntranse 11 ocupacións denunciadas e sancionadas, sendo os infractores:
Luis Miguel Pazos Sobral, Manuela Pérez Alcalde, Isaura Acebedo Hermo, Dolores Álvarez Boullosa, Ricardo Míguez Fuentes, José Antonio Pereira Acebedo, Leonor Pereira Acebo, José Luis Barral Martínez, María Aguión Peteiro, José Manuel Dacuña Pereira e Juan Fernando Ribeiro Núñez.
Segundo.-Que se cancele total ou parcialmente calquera inscrición rexistral en canto sexa contraditoria coa descrición dos montes Puntal e Mesachá.
Terceiro.-Que se recoñezan como posuídos por particulares os enclaves A e B do monte Puntal de acordo coa descrición incluída no punto primeiro dos seguintes propietarios:
Enclave A: herdeiros de Lorenzo Rodríguez e Manuel Castellano Álvarez Hermida.
Enclave B: Jesús Fuentes Pérez, herdeiros de Palmira, Carlos Míguez Seoane, Margarita Verde Vidal, Juan Fuentes Pérez e outros.
Cuarto.-Declarar, expresamente, que no referente ás reclamacións de propiedade, esta resolución esgota a vía administrativa e queda expedita a xudicial civil.
Quinto.-Que se notifiquen os novos datos resultantes da descrición do monte ao rexistro provincial de montes veciñais en man común de Pontevedra.
Sexto.-Que se inmatricule o monte coas características resultantes no Rexistro da Propiedade.
Sétimo.-Esta orde entrará en vigor o día seguinte ao da súa publicación no Diario Oficial de Galicia e contra ela poderá interpoñerse recurso de reposición con carácter potestativo ante o conselleiro do Medio Rural no prazo dun mes ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 18 de decembro de 2008.
Alfredo Suárez Canal
Conselleiro do Medio Rural